Pagsasao a Lawa
Ti pagsasao a Lawa (La'wa, L'wa) ket ti pagsasao a Mon–Khmer ti Tailandia. Adda dagiti dua a naisangayan a karuay wenno dialekto ti Lawa ken naikeddeng dagitoy a sabali a pagsasao; dagiti naganda iti Ethnologue ket Akindaya a Lawa ken Akinlaud a Lawa. Naisasao dagitoy kadagiti purok ti Lawa kadagiti probinsia ti Mae Hong Son ken Chiang Mai iti Akin-amianan a Tailandia.
Iti lingguistika, maitagikua ti Lawa iti sanga a Palaungiko ti pamilia ti sasao a Mon–Khmer ken parte daytoy ti super-pamilia ti Austroasiatiko.[2]
Naiduma ti Akindaya a Lawa manipud iti Aknlaud a Lawa uray no nakaroda a kognado gapu ta dagitoy a dua apagsasao ket saanda nga agsinnaranay a maawatan ken naibatay daytoy kadagiti agnanayon a testimonia dagiti agsasao iti Akindaya ken Akinlaud a Lawa ken ti panagsubok babaen ti SIL.[3]
Adda dagiti dua a naisangayan a dialekto a naisasao kadagiti Akindaya a Lawa. Dagitoy a dialekto ket aggigiddiatda iti panangibalikas ken dagiti paggigiddiatan iti leksema. Dagiti paggigiddiatan, nupay kasta, ket saan a mangirepresnta ti ania man a karigat iti pannakaawat a pagbaetan dagiti agsasao kadagitoy a dialekto, gapu ti kaasideg ti interaksionda. Ti nagruna a dialekto ket agtaud manipud iti Bo Luang, (lokal nga ammo a kas [juang ra]), ken isu daytoy ti kadakkelan a purok ti Akindaya a Lawa, nga addaan iti populasion iti agarup a 3,000 a tattao. Ti Bo Luang ket naisasao kadagiti 16 a purok dagiti subdistrito ti Bo Luang ken Bo Sali iti Distrito ti Hot, Probinsia ti Chiang Mai. Ti sabali a a dialekto ket agtaud manipud iti Bo Sangae, (lokal nga ammo a kas [juang tiang]).
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Bo Luang Lawa (Akidaya a Lawa) iti Ethnologue (Maika-18 nga ed., 2015)
Umpai Lawa (Akinlaud a Lawa) iti Ethnologue (Maika-18 nga ed., 2015)
- ^ M. Paul Lewis
- ^ Nahhas, Dr. Ramzi W. 2007. Sociolinguistic survey of Lawa in Thailand Naiyarkibo 2020-11-07 iti Wayback Machine. Chiang Mai: Payap University.
tso_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn zho_Hans eng_Latn